CELEX: 32022D0766
Language: et
Date: 2022-04-13 00:00:00
Title: Komisjoni otsus (EL) 2022/766, 13. aprill 2022, milles käsitletakse Euroopa Parlamendi ja nõukogu määruse (EÜ) nr 549/2004 kohaselt Iirimaa esitatud tulemuslikkuse kava projektis sisalduvate tulemuseesmärkide kooskõla kogu Euroopa Liidule kolmandaks võrdlusperioodiks seatud tulemuseesmärkidega (teatavaks tehtud numbri C(2022) 2287 all) (Ainult iiri- ja ingliskeelne tekst on autentsed) (EMPs kohaldatav tekst)

18.5.2022   
               
               
                  ET
               
               
                  Euroopa Liidu Teataja
               
               
                  L 139/89
               
            
         KOMISJONI OTSUS (EL) 2022/766,
         13. aprill 2022,
         milles käsitletakse Euroopa Parlamendi ja nõukogu määruse (EÜ) nr 549/2004 kohaselt Iirimaa esitatud tulemuslikkuse kava projektis sisalduvate tulemuseesmärkide kooskõla kogu Euroopa Liidule kolmandaks võrdlusperioodiks seatud tulemuseesmärkidega
         
            
               (teatavaks tehtud numbri C(2022) 2287 all)
            
         
         (Ainult iiri- ja ingliskeelne tekst on autentsed)
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 10. märtsi 2004. aasta määrust (EÜ) nr 549/2004, millega sätestatakse raamistik ühtse Euroopa taeva loomiseks (raammäärus), (1) eriti selle artikli 11 lõike 3 punkti c esimest lõiku,
         võttes arvesse komisjoni 11. veebruari 2019. aasta rakendusmäärust (EL) 2019/317, millega kehtestatakse ühtse Euroopa taeva algatuse raames tulemuslikkuse kava ja tasude süsteem, (2) eriti selle artikli 14 lõiget 2,
         ning arvestades järgmist:
         
            ÜLDISED KAALUTLUSED
         
         
                     (1)
                  
                  
                     Vastavalt määruse (EÜ) nr 549/2004 artiklile 11 tuleb aeronavigatsiooniteenuste ja võrgufunktsioonide jaoks koostada tulemuslikkuse kava. Lisaks peavad liikmesriigid rakendusmääruse (EL) 2019/317 artikli 10 kohaselt kehtestama kas riigi või funktsionaalsete õhuruumiosade tasandil siduvad tulemuseesmärgid igaks aeronavigatsiooniteenuste ja võrgustiku funktsioonide tulemuslikkuse kava võrdlusperioodiks. Need tulemuseesmärgid peavad vastama kogu ELi hõlmavatele eesmärkidele, mille komisjon on asjaomaseks võrdlusperioodiks kehtestanud. Komisjon peab rakendusmääruse (EL) 2019/317 IV lisas sätestatud hindamiskriteeriumide alusel hindama, kas liikmesriikide koostatud tulemuslikkuse kavade projektides välja pakutud tulemuseesmärgid vastavad kogu ELi hõlmavatele tulemuseesmärkidele.
                  
               
                     (2)
                  
                  
                     COVID-19 pandeemia puhang on alates 2020. kalendriaasta esimesest kvartalist lennutranspordisektorit märkimisväärselt mõjutanud ja lennuliikluse maht on pandeemiaeelse tasemega võrreldes oluliselt vähenenud meetmete tõttu, mida liikmesriigid ja kolmandad riigid on pandeemia ohjeldamiseks võtnud.
                  
               
                     (3)
                  
                  
                     Kogu ELi hõlmavad tulemuseesmärgid kolmandaks võrdlusperioodiks olid algselt sätestatud komisjoni rakendusotsuses (EL) 2019/903 (3). Kuna need kogu ELi hõlmavad tulemuseesmärgid ja liikmesriikide poolt pärast seda esitatud kolmanda võrdlusperioodi tulemuslikkuse kavade projektid koostati enne COVID-19 pandeemia puhkemist, ei saanud neis arvesse võtta pandeemia tõttu märkimisväärselt muutunud lennutranspordiolukorda.
                  
               
                     (4)
                  
                  
                     Selleks et reageerida mõjule, mida COVID-19 pandeemia aeronavigatsiooniteenuste osutamisele avaldab, sätestati komisjoni rakendusmääruses (EL) 2020/1627 (4) kolmandaks võrdlusperioodiks erakorralised meetmed, mis erinevad rakendusmääruse (EL) 2019/317 sätetest. Vastavalt rakendusmääruse (EL) 2020/1627 artikli 2 lõikele 1 võttis komisjon 2. juunil 2021 vastu rakendusotsuse (EL) 2021/891, (5) millega kehtestati kolmandaks võrdlusperioodiks kogu ELi hõlmavad läbivaadatud tulemuseesmärgid.
                  
               
                     (5)
                  
                  
                     Komisjon märgib, et Eurocontroli statistika- ja prognooside talituse (STATFOR) 2021. aasta oktoobri lennuliikluse baasprognoosi kohaselt jõuab lennuliiklus liidu tasandil pandeemiaeelsele tasemele 2023. aasta jooksul ja ületab selle taseme 2024. aastal. COVID-19 epidemioloogilise olukorra muutusega seotud riskide tõttu on ebakindluse tase seoses liikluse arenguga siiski endiselt eriti kõrge. Samuti märgib komisjon, et liikluse taastumine on liikmesriigiti tõenäoliselt ebaühtlane.
                  
               
                     (6)
                  
                  
                     Kõik liikmesriigid on koostanud ja vastu võtnud kolmanda võrdlusperioodi läbivaadatud kohalikke tulemuseesmärke sisaldavate tulemuslikkuse kavade projektid, mis esitati komisjonile hindamiseks 1. oktoobriks 2021. Pärast nende tulemuslikkuse kavade projektide täielikkuse kontrollimist palus komisjon liikmesriikidel esitada 17. novembriks 2021 ajakohastatud tulemuslikkuse kavade projektid. Käesolevas otsuses esitatud komisjoni hinnang põhineb Iirimaa esitatud ajakohastatud tulemuslikkuse kava projektil.
                  
               
                     (7)
                  
                  
                     Tulemuslikkuse hindamise asutus, mis vastavalt määruse (EÜ) nr 549/2004 artikli 11 lõikele 2 abistab komisjoni tulemuslikkuse süsteemi rakendamisel, on esitanud komisjonile aruande, mis sisaldab tema nõuandeid kolmanda võrdlusperioodi tulemuslikkuse kavade projektide hindamiseks.
                  
               
                     (8)
                  
                  
                     Komisjon on rakendusmääruse (EL) 2019/317 artikli 14 lõike 1 kohaselt hinnanud Iirimaa esitatud kohalike tulemuseesmärkide vastavust rakendusmääruse IV lisa punktis 1 sätestatud hindamiskriteeriumide alusel ning kohalikke olusid silmas pidades. Lisaks iga põhilise tulemusvaldkonna ja seonduvate tulemuseesmärkide hindamisele on komisjon tulemuslikkuse kava projektis läbi vaadanud ka nimetatud rakendusmääruse IV lisa punktis 2 sätestatud elemendid.
                  
               
            KOMISJONI HINNANG
         
         
            Kavandatud tulemuseesmärkide hindamine ohutusega seotud põhilises tulemusvaldkonnas
         
         
                     (9)
                  
                  
                     Ohutusega seotud põhilises tulemusvaldkonnas on Iirimaa esitatud aeronavigatsiooniteenuste osutajate ohutusjuhtimise tulemuslikkuse eesmärke hinnatud rakendusmääruse (EL) 2019/317 IV lisa punktis 1.1 esitatud kriteeriumi alusel. Hindamisel võeti arvesse kohalikke olusid ning lisaks hindamisele vaadati läbi ohutuseesmärkide saavutamiseks kavandatud meetmed, arvestades rakendusmääruse (EL) 2019/317 IV lisa punkti 2.1 alapunktis a sätestatud elemente.
                  
               
                     (10)
                  
                  
                     Iirimaa esitatud kavandatavad ohutusega seotud põhilise tulemusvaldkonna tulemuseesmärgid ohutusjuhtimise tulemuslikkuse alal on ohutuse juhtimise eesmärkide kaupa ja rakendamise taseme järgi esitatuna järgmised:
                     
                                 
                                    Iirimaa
                                 
                              
                              
                                 
                                    Ohutusjuhtimise tulemuslikkuse eesmärgid, väljendatuna rakendamise tasemena, mis ulatuvad EASA A-tasemest D-tasemeni
                                 
                              
                           
                                 
                                    Asjaomane aeronavigatsiooniteenuse osutaja
                                 
                              
                              
                                 
                                    Ohutuse juhtimise eesmärk
                                 
                              
                              
                                 
                                    2021
                                 
                              
                              
                                 
                                    2022
                                 
                              
                              
                                 
                                    2023
                                 
                              
                              
                                 
                                    2024
                                 
                              
                           
                                 IAA
                              
                              
                                 Ohutuspoliitika ja -eesmärgid
                              
                              
                                 C
                              
                              
                                 C
                              
                              
                                 C
                              
                              
                                 
                                    C
                                 
                              
                           
                                 Ohutusriskide juhtimine
                              
                              
                                 D
                              
                              
                                 D
                              
                              
                                 D
                              
                              
                                 
                                    D
                                 
                              
                           
                                 Ohutuse tagamine
                              
                              
                                 C
                              
                              
                                 C
                              
                              
                                 C
                              
                              
                                 
                                    C
                                 
                              
                           
                                 Ohutuse edendamine
                              
                              
                                 C
                              
                              
                                 C
                              
                              
                                 C
                              
                              
                                 
                                    C
                                 
                              
                           
                                 Ohutusele keskenduv töökultuur
                              
                              
                                 C
                              
                              
                                 C
                              
                              
                                 C
                              
                              
                                 
                                    C
                                 
                              
                           
               
                     (11)
                  
                  
                     Komisjon leidis, et Iirimaa poolt aeronavigatsiooniteenuse osutajale (IAA) kavandatud ohutuseesmärgid on võrdsed kogu liitu hõlmavate ohutuseesmärkidega iga kalendriaasta puhul ajavahemikul 2021–2024.
                  
               
                     (12)
                  
                  
                     Komisjon märgib, et Iirimaa esitatud tulemuslikkuse kava projektis viidatakse meetmetele, mida IAA kavandas äriplaanis kohalike ohutuseesmärkide saavutamiseks. Meetmed hõlmavad komisjoni rakendusmääruses (EL) 2017/373 (6) sätestatud nõuete rakendamist ja ohutusega seotud investeeringuid. Riiklik ohutusasutus märgib, et ta jätkab ohutusjuhtimise küsimustiku tulemuste iga-aastast läbivaatamist ning kehtestab parandusmeetmed mis tahes nõuetele mittevastavuse valdkonnas, et saavutada kohalikud ohutuseesmärgid.
                  
               
                     (13)
                  
                  
                     Põhjendustes 11 ja 12 esitatud järelduste põhjal ning võttes arvesse, et rakendusotsuses (EL) 2021/891 sätestatud kogu liitu hõlmavad ohutusalased tulemuseesmärgid tuleb saavutada kolmanda võrdlusperioodi viimaseks aastaks ehk 2024. aastaks, tuleks hinnata, kas Iirimaa tulemuslikkuse kava projektis esitatud kavandatud eesmärgid vastavad ohutusega seotud põhilises tulemusvaldkonnas kogu ELi hõlmavatele tulemuseesmärkidele.
                  
               
            Kavandatud tulemuseesmärkide hindamine keskkonnaga seotud põhilises tulemusvaldkonnas
         
         
                     (14)
                  
                  
                     Keskkonnaga seotud põhilises tulemusvaldkonnas on Iirimaa esitatud marsruutlennu horisontaalse osa tegeliku trajektoori keskmise tõhususe eesmärke hinnatud rakendusmääruse (EL) 2019/317 IV lisa punktis 1.2 esitatud kriteeriumi alusel. Sellest tulenevalt on Iirimaa tulemuslikkuse kava projektis esitatud kavandatud eesmärke võrreldud marsruutlennu horisontaalse osa tõhususe kontrollväärtustega (mis on sätestatud Euroopa lennumarsruutide võrgustiku parendamise kavas), mis olid kättesaadavad kogu ELi hõlmavate kolmanda võrdlusperioodi läbivaadatud tulemuseesmärkide vastuvõtmise ajal, st 2. juunil 2021. Hindamisel võeti arvesse kohalikke olusid ning lisaks hindamisele vaadati läbi keskkonnaeesmärkide saavutamiseks kavandatud meetmed, arvestades rakendusmääruse (EL) 2019/317 IV lisa punkti 2.1 alapunkti a.
                  
               
                     (15)
                  
                  
                     2020. kalendriaasta puhul ei muudetud rakendusotsusega (EL) 2021/891 kogu liitu hõlmavat kolmanda võrdlusperioodi tulemuseesmärki keskkonnaga seotud põhilises tulemusvaldkonnas, mis oli algselt sätestatud rakendusotsuses (EL) 2019/903, võttes arvesse, et kõnealuse eesmärgi kohaldamise tähtaeg oli lõppenud ja et selle rakendamine on seega muutunud lõplikuks, jätmata võimalust tagasiulatuvateks kohandusteks. Sellest tulenevalt ei nõutud liikmesriikidelt 1. oktoobriks 2021 esitatud tulemuslikkuse kavade projektides keskkonnaga seotud põhilise tulemusvaldkonna 2020. kalendriaasta kohalike tulemuseesmärkide läbivaatamist. Seepärast tuleks kohalike keskkonnaga seotud tulemuseesmärkide ja vastavate kogu ELi hõlmavate tulemuseesmärkide kooskõla hinnata seoses 2021., 2022., 2023. ja 2024. kalendriaastaga.
                  
               
                     (16)
                  
                  
                     Iirimaa esitatud keskkonnaga seotud põhilise tulemusvaldkonna kavandatud tulemuseesmärgid ja Euroopa lennumarsruutide võrgustiku parendamise kava kolmanda võrdlusperioodi vastavad riiklikud kontrollväärtused, esitatuna marsruutlennu horisontaalse osa tegeliku trajektoori keskmise tõhususena, on järgmised:
                     
                                  
                              
                              
                                 
                                    2021
                                 
                              
                              
                                 
                                    2022
                                 
                              
                              
                                 
                                    2023
                                 
                              
                              
                                 
                                    2024
                                 
                              
                           
                                 
                                    Iirimaa kavandatud marsruutlendude keskkonnaeesmärgid, esitatuna marsruutlennu horisontaalse osa tegeliku trajektoori keskmise tõhususena
                              
                              
                                 
                                    1,13  %
                                 
                              
                              
                                 
                                    1,13  %
                                 
                              
                              
                                 
                                    1,13  %
                                 
                              
                              
                                 
                                    1,13  %
                                 
                              
                           
                                 Iirimaa võrdlusväärtused
                              
                              
                                 1,13  %
                              
                              
                                 1,13  %
                              
                              
                                 1,13  %
                              
                              
                                 1,13  %
                              
                           
               
                     (17)
                  
                  
                     Komisjon märgib, et Iirimaa kavandatud keskkonnaeesmärgid võrduvad vastavate riiklike kontrollväärtustega igal kalendriaastal (2021–2024).
                  
               
                     (18)
                  
                  
                     Seoses rakendusmääruse (EL) 2019/317 IV lisa punkti 2.1 alapunktiga a märgib komisjon, et Iirimaa on esitanud tulemuslikkuse kava projektis kohalike keskkonnaeesmärkide saavutamise meetmed, sealhulgas Shannoni lennuinfopiirkonna ümberkorraldamine ning suutlikkusel põhinevale navigatsioonile ülemineku kava rakendamine.
                  
               
                     (19)
                  
                  
                     Lisaks märgib komisjon, et Iirimaa on ülemise ja alumise õhuruumi jaotustasanditel juba rakendanud vabalt valitavate marsruutidega õhuruumi.
                  
               
                     (20)
                  
                  
                     Põhjendustes 17–19 nimetatud tähelepanekute tõttu tuleb hinnata, et Iirimaa tulemuslikkuse kava projektis esitatud kavandatud eesmärgid vastavad keskkonnaga seotud põhilises tulemusvaldkonnas kogu ELi hõlmavatele tulemuseesmärkidele.
                  
               
            Kavandatud tulemuseesmärkide hindamine läbilaskevõimega seotud põhilises tulemusvaldkonnas
         
         
                     (21)
                  
                  
                     Läbilaskevõimega seotud põhilises tulemusvaldkonnas on Iirimaa esitatud marsruutlennuliiklusvoo juhtimisest tingitud keskmise lennu hilinemise eesmärke hinnatud rakendusmääruse (EL) 2019/317 IV lisa punktis 1.3 esitatud kriteeriumi alusel. Sellest tulenevalt on Iirimaa tulemuslikkuse kava projektis esitatud kavandatud eesmärke võrreldud kontrollväärtustega, mis on sätestatud võrgustiku operatiivkavas, mis oli kättesaadav kogu ELi hõlmavate kolmanda võrdlusperioodi läbivaadatud tulemuseesmärkide vastuvõtmise ajal, st 2. juunil 2021. Hindamisel võeti arvesse kohalikke olusid ning lisaks hindamisele vaadati läbi läbilaske-eesmärkide saavutamiseks kavandatud meetmed, arvestades rakendusmääruse (EL) 2019/317 IV lisa punkti 2.1 alapunkti a.
                  
               
                     (22)
                  
                  
                     2020. kalendriaasta puhul ei muudetud rakendusotsusega (EL) 2021/891 kogu liitu hõlmavat kolmanda võrdlusperioodi tulemuseesmärki läbilaskevõimega seotud põhilises tulemusvaldkonnas, mis oli algselt sätestatud rakendusotsuses (EL) 2019/903, võttes arvesse, et kõnealuse eesmärgi kohaldamise tähtaeg oli lõppenud ja et selle rakendamine on seega muutunud lõplikuks, jätmata võimalust tagasiulatuvateks kohandusteks. Sellest tulenevalt ei nõutud liikmesriikidelt 1. oktoobriks 2021 esitatud tulemuslikkuse kavade projektides läbilaskevõimega seotud põhilise tulemusvaldkonna 2020. kalendriaasta kohalike tulemuseesmärkide läbivaatamist. Seepärast tuleks kohalike läbilaskevõimega seotud tulemuseesmärkide ja vastavate kogu ELi hõlmavate tulemuseesmärkide kooskõla hinnata seoses 2021., 2022., 2023. ja 2024. kalendriaastaga.
                  
               
                     (23)
                  
                  
                     Iirimaa kavandatud marsruutlendude läbilaskevõime eesmärgid kolmandaks võrdlusperioodiks, väljendatuna ATFM-hilinemise minutites lennu kohta, ning võrgustiku operatiivkavast pärit vastavad võrdlusväärtused on järgmised:
                     
                                  
                              
                              
                                 
                                    2021
                                 
                              
                              
                                 
                                    2022
                                 
                              
                              
                                 
                                    2023
                                 
                              
                              
                                 
                                    2024
                                 
                              
                           
                                 
                                    Iirimaa kavandatud marsruutlendude läbilaskevõime eesmärgid ATFM-hilinemise minutites lennu kohta
                              
                              
                                 
                                    0,01 
                                 
                              
                              
                                 
                                    0,03 
                                 
                              
                              
                                 
                                    0,03 
                                 
                              
                              
                                 
                                    0,03 
                                 
                              
                           
                                 Iirimaa võrdlusväärtused
                              
                              
                                 0,01 
                              
                              
                                 0,03 
                              
                              
                                 0,03 
                              
                              
                                 0,03 
                              
                           
               
                     (24)
                  
                  
                     Komisjon märgib, et Iirimaa kavandatud läbilaskevõime-eesmärgid võrduvad vastavate riiklike kontrollväärtustega igal kalendriaastal (2021–2024).
                  
               
                     (25)
                  
                  
                     Seoses rakendusmääruse (EL) 2019/317 IV lisa punkti 2.1 alapunktiga a märgib komisjon, et Iirimaa on tulemuslikkuse kava projektis esitanud rea meetmeid marsruutlendude läbilaskevõime kohalike eesmärkide saavutamiseks. Need meetmed hõlmavad õhuruumi paindlikku sektoriteks jaotamist, lennujuhtide mitmeastmelist hindamist, Shannoni piirkondliku juhtimiskeskuse marsruudilendude operatiivkeskust ja projekte, mille raames keskendutakse sektorite läbilaskevõime suurendamisele.
                  
               
                     (26)
                  
                  
                     Põhjendustes 24 ja 25 nimetatud tähelepanekute tõttu tuleb hinnata, et Iirimaa tulemuslikkuse kava projektis esitatud kavandatud eesmärgid vastavad läbilaskevõimega seotud põhilises tulemusvaldkonnas kogu ELi hõlmavatele tulemuseesmärkidele.
                  
               
            Terminali aeronavigatsiooniteenuste läbilaskevõimega seoses kavandatud eesmärkide läbivaatus
         
         
                     (27)
                  
                  
                     Rakendusmääruse (EL) 2019/317 artikli 1 lõigete 3 ja 4 kohaselt selle määruse kohaldamisalasse kuuluvate lennujaamade puhul vaatas komisjon lisaks hindamisele läbi ka kavandatud marsruutlendude läbilaskevõime eesmärgid, juhindudes rakendusmääruse (EL) 2019/317 IV lisa punkti 2.1 alapunktist b. Leiti, et need kavandatud eesmärgid tekitavad Iirimaa puhul probleeme.
                  
               
                     (28)
                  
                  
                     Komisjon on leidnud, et kolmanda võrdlusperioodi kavandatud keskmise ATFM-hilinemise eesmärgid vahemikus 0,25–0,20 minutit lennu kohta kalendriaastatel 2021–2024 on märkimisväärselt kõrgemad kui teisel võrdlusperioodil (välja arvatud ühel kalendriaastal) saavutatud ATFM-hilinemiste tulemused, kusjuures sellel ajavahemikul täheldati saabumisel keskmist ATFM-hilinemist umbes 0,15 minutit lennu kohta.
                  
               
                     (29)
                  
                  
                     Seepärast leiab komisjon, et seoses lõpliku tulemuslikkuse kava vastuvõtmisega vastavalt rakendusmääruse (EL) 2019/317 artikli 16 punktile a peaks Iirimaa eespool esitatud tähelepanekuid arvesse võttes täiendavalt põhjendama terminali läbilaskevõime eesmärke või korrigeerima neid allapoole.
                  
               
            Kavandatud tulemuseesmärkide hindamine kulutõhususega seotud põhilises tulemusvaldkonnas
         
         
                     (30)
                  
                  
                     Kulutõhususega seotud põhilises tulemusvaldkonnas on Iirimaa esitatud marsruudi aeronavigatsiooniteenuste kindlaksmääratud ühikuhindade eesmärkide vastavust hinnatud rakendusmääruse (EL) 2019/317 IV lisa punkti 1.4 alapunktides a, b ja c esitatud kriteeriumide alusel. Need kriteeriumid on kindlaksmääratud ühikuhinna arengusuundumused kolmandal võrdlusperioodil, pikaajalised kindlaksmääratud ühikuhinna arengusuundumused teisel ja kolmandal võrdlusperioodil (2015–2024) ning kindlaksmääratud ühikuhinna lähteväärtus tasude sissenõudmise piirkonna tasandil võrrelduna keskmisega väärtusega sellistes tasude sissenõudmise piirkondades, kus aeronavigatsiooniteenuse osutajatel on sarnane tegevus- ja majanduskeskkond.
                  
               
                     (31)
                  
                  
                     Marsruudi kulutõhususeesmärkide hindamisel võeti arvesse kohalikke olusid. Seda täiendati nende eesmärkide aluseks olevate, rakendusmääruse (EL) 2019/317 IV lisa punkti 2.1 alapunktis d täpsustatud põhitegurite ja -parameetrite läbivaatamisega.
                  
               
                     (32)
                  
                  
                     Iirimaa on kolmandaks võrdlusperioodiks välja pakkunud järgmised marsruudi kulutõhususeesmärgid:
                     
                                 
                                    Iirimaa kui marsruudi navigatsioonitasude sissenõudmise piirkond
                                 
                              
                              
                                 
                                    2014. aasta lähteväärtus
                                 
                              
                              
                                 
                                    2019. aasta lähteväärtus
                                 
                              
                              
                                 
                                    2020–2021
                                 
                              
                              
                                 
                                    2022
                                 
                              
                              
                                 
                                    2023
                                 
                              
                              
                                 
                                    2024
                                 
                              
                           
                                 
                                    Kavandatud marsruudi kulutõhususeesmärgid, väljendatud marsruudi kindlaksmääratud ühikuhinnana (2017. aasta hindade reaalväärtuses)
                              
                              
                                 
                                    26,36  eurot
                                 
                              
                              
                                 
                                    25,03  eurot
                                 
                              
                              
                                 
                                    47,25  eurot
                                 
                              
                              
                                 
                                    29,84  eurot
                                 
                              
                              
                                 
                                    25,01  eurot
                                 
                              
                              
                                 
                                    24,66  eurot
                                 
                              
                           
               
                     (33)
                  
                  
                     Seoses rakendusmääruse (EL) 2019/317 IV lisa punkti 1.4 alapunktis a sätestatud kriteeriumiga märgib komisjon, et kolmandal võrdlusperioodil on Iirimaa marsruudi kindlaksmääratud ühikuhinna arengusuundumus tasude sissenõudmise piirkonna tasandil -0,4 % ning ületab kogu ELi arengusuundumust, mis on samal perioodil +1,0 %.
                  
               
                     (34)
                  
                  
                     Seoses rakendusmääruse (EL) 2019/317 IV lisa punkti 1.4 alapunktis b sätestatud kriteeriumiga märgib komisjon, et Iirimaa marsruudi kindlaksmääratud ühikuhinna pikaajaline arengusuundumus tasude sissenõudmise piirkonna tasandil, mis on teisel ja kolmandal võrdlusperioodil -0,7 % aasta kohta, on madalam kogu ELi pikaajalisest arengusuundumusest, mis on samal perioodil -1,3 %.
                  
               
                     (35)
                  
                  
                     Seoses rakendusmääruse (EL) 2019/317 IV lisa punkti 1.4 alapunktis c sätestatud kriteeriumiga märgib komisjon, et Iirimaa kindlaksmääratud ühikuhinna lähteväärtus ehk 2017. aasta hindade reaalväärtuses (2017. aasta eurodes) 25,03 eurot on 52,9 % väiksem kui asjaomase võrdlusrühma keskmine lähteväärtus ehk 2017. aasta eurodes 53,20 eurot. Komisjon märgib, et marsruudi kindlaksmääratud ühikuhind on Iirimaal 2024. aastal jätkuvalt võrdlusrühma keskmisest 51,1 % madalam.
                  
               
                     (36)
                  
                  
                     Nagu on selgitatud põhjenduses 33, on selge, et kindlaksmääratud ühikuhinna suundumus Iirimaal kolmandal võrdlusperioodil ületab suurel määral vastavat kogu liitu hõlmavat suundumust. Lisaks on Iirimaa kindlaksmääratud ühikuhind 2024. aastal väiksem kui 2014. ja 2019. aasta lähteväärtused, mis näitab, et kulutõhusus on tulemuslik nii keskpikas kui ka pikas perspektiivis. Viidates põhjendusele 35, näitab Iirimaa ka head kulutõhusust kindlaksmääratud ühikuhindades taseme seisukohast, sest 2019. aasta lähteväärtus ja Iirimaa 2024. aasta kindlaksmääratud ühikuhind on mõlemad märkimisväärselt madalamad (üle 50 %) kui vastavad võrdlusrühma keskmised väärtused. Eespool esitatud kaalutlusi arvesse võttes leiab komisjon, et põhjenduses 34 täheldatud kõrvalekaldumine kogu liitu hõlmavast kindlaksmääratud ühikuhinna pikaajalisest suundumusest ei välista Iirimaa puhul kooskõla kogu ELi hõlmavate kulutõhususe tulemuseesmärkidega.
                  
               
                     (37)
                  
                  
                     Põhjendustes 33–36 nimetatud tähelepanekute tõttu tuleb hinnata, et Iirimaa tulemuslikkuse kava projektis esitatud kavandatud eesmärgid vastavad kulutõhususega seotud põhilises tulemusvaldkonnas kogu ELi hõlmavatele tulemuseesmärkidele.
                  
               
            Terminali aeronavigatsiooniteenustega seoses kavandatud kulutõhususeesmärkide läbivaatus
         
         
                     (38)
                  
                  
                     Rakendusmääruse (EL) 2019/317 artikli 1 lõigete 3 ja 4 kohaselt selle määruse kohaldamisalasse kuuluvate lennujaamade puhul vaatas komisjon lisaks hindamisele läbi ka kavandatud marsruutlendude kulutõhususeesmärgid, juhindudes rakendusmääruse (EL) 2019/317 IV lisa punkti 2.1 alapunktist c. Leiti, et need kavandatud eesmärgid ei tekita Iirimaa puhul mingeid probleeme.
                  
               
            Rakendusmääruse (EL) 2019/317 artiklis 11 viidatud stimuleerimiskavade läbivaatus komisjonis lisaks kavandatud läbilaskevõime-eesmärkide hindamisele
         
         
                     (39)
                  
                  
                     Vastavalt rakendusmääruse (EL) 2019/317 IV lisa punkti 2.1 alapunktile f vaatas komisjon kavandatud läbilaskevõime-eesmärkidega seoses lisaks läbi ka rakendusmääruse (EL) 2019/317 artiklis 11 viidatud stimuleerimiskavade projektid ja andis neile hinnangu. Seejuures kontrollis komisjon, kas stimuleerimiskavade projektid on kooskõlas rakendusmääruse (EL) 2019/317 artikli 11 lõigetes 1 ja 3 sätestatud oluliste nõuetega. Leiti, et Iirimaa tulemuslikkuse kava projektis sisalduvad stimuleerimiskavade projektid tekitavad muret.
                  
               
                     (40)
                  
                  
                     Komisjon märgib, et Iirimaa tulemuslikkuse kava projektis esitatud marsruutlendude läbilaskevõime stimuleerimiskavast ja terminali läbilaskevõime stimuleerimiskavast tulenev maksimaalne rahaline kahju on 0,50 % kindlaksmääratud kuludest ja maksimaalne rahaline eelis 0,0 % kindlaksmääratud kuludest.
                  
               
                     (41)
                  
                  
                     Komisjonil on nende stimuleerimiskavadega seoses tulemuslikkuse hindamise asutuselt saadud ekspertarvamusele tuginedes tõsiseid kahtlusi, kas kavandatud maksimaalsel rahalisel kahjul, mis moodustab 0,50 % kindlaksmääratud kuludest, oleks oluline mõju tuluriskile, nagu nõuab rakendusmääruse (EL) 2019/317 artikli 11 lõike 3 punkt a.
                  
               
                     (42)
                  
                  
                     Seetõttu peaks Iirimaa seoses oma lõpliku tulemuslikkuse kava vastuvõtmisega vastavalt rakendusmääruse (EL) 2019/317 artikli 16 punktile a läbi vaatama oma stimuleerimiskavad marsruudi ja terminali läbilaskevõime eesmärkide saavutamiseks, et kõnealustest stimuleerimiskavadest tulenev maksimaalne rahaline kahju oleks selline, millel on oluline mõju tulule, nagu on sõnaselgelt nõutud rakendusmääruse (EL) 2019/317 artikli 11 lõike 3 punktis a, mis komisjoni arvates peaks kaasa tooma maksimaalse rahalise kahju, mis on 1 % kindlaksmääratud kuludest või sellest suurem.
                  
               
            KOKKUVÕTE
         
         
                     (43)
                  
                  
                     Põhjendustes 9–42 esitatud hindamise põhjal on komisjon leidnud, et Iirimaa esitatud tulemuslikkuse kava projektis sisalduvad tulemuseesmärgid on kogu ELi hõlmavate tulemuseesmärkidega kooskõlas.
                  
               
                     (44)
                  
                  
                     Komisjon märgib, et mõned liikmesriigid on teatanud oma kavatsusest lisada oma kolmanda võrdlusperioodi kulubaasidesse lennujaama droonituvastusega seotud kuluartiklid. Tulemuslikkuse kavade projektides sisalduvate elementide põhjal ei ole olnud võimalik täpselt kindlaks teha, mil määral on liikmesriigid sellised kindlaksmääratud kulud oma kolmanda võrdlusperioodi kulubaasidesse lisanud ja kui sellised kulud on lisatud, siis mil määral need on tekkinud seoses aeronavigatsiooniteenuste osutamisega ning kas neid võib seega käsitada rahastamiskõlblikena tulemuslikkuse kava ja tasude süsteemi alusel. Komisjoni talitused on saatnud kõigile liikmesriikidele sihtotstarbelise teabenõude, et koguda asjakohast teavet, ning uurivad täiendavalt lennujaama droonituvastuse teatatud kulusid ühikumäärale vastavuse kontrollimise raames. Käesolev otsus ei piira komisjoni järeldusi droonituvastuse kulude kohta.
                  
               
                     (45)
                  
                  
                     Vastusena 24. veebruaril 2022 alanud Venemaa sõjalisele agressioonile Ukrainas on liit vastu võtnud piiravad meetmed, millega keelatakse Venemaa lennuettevõtjatel, Venemaal registreeritud õhusõidukitel ja mis tahes mujal kui Venemaal registreeritud õhusõidukitel, mis on Venemaa füüsilise või juriidilise isiku, üksuse või asutuse omanduses, renditud või muul viisil tema kontrolli all, liidu territooriumil maanduda, sealt õhku tõusta ja sealt üle lennata. Seoses nende meetmetega väheneb liidu territooriumi kohal olevas õhuruumis lennuliiklus. Liidu tasandi mõju ei tohiks olla siiski võrreldav lennuliikluse vähenemisega, mis tulenes COVID-19 pandeemia puhkemisest 2020. aasta märtsis. Seetõttu on asjakohane säilitada kolmanda võrdlusperioodi tulemuslikkuse kava ja tasude süsteemi rakendamiseks olemasolevad meetmed ja protsessid,
                  
               ON VASTU VÕTNUD KÄESOLEVA OTSUSE:
         
            Artikkel 1
            Tulemuseesmärgid, mis sisalduvad Iirimaa poolt määruse (EÜ) nr 549/2004 kohaselt esitatud tulemuslikkuse kava projektis ja mis on loetletud käesoleva otsuse lisas, on kooskõlas kogu ELi hõlmavate kolmanda võrdlusperioodi tulemuseesmärkidega, mis on sätestatud rakendusotsuses (EL) 2021/891.
         
         
            Artikkel 2
            Käesolev otsus on adresseeritud Iirimaale.
         
         
            Brüssel, 13. aprill 2022
            
               
                  Komisjoni nimel
               
               
                  komisjoni liige
               
               Adina VĂLEAN
            
         
         
            (1)  ELT L 96, 31.3.2004, lk 1.
         
            (2)  Komisjoni 11. veebruari 2019. aasta rakendusmäärus (EL) 2019/317, millega kehtestatakse ühtse Euroopa taeva algatuse raames tulemuslikkuse kava ja tasude süsteem ning tunnistatakse kehtetuks rakendusmäärused (EL) nr 390/2013 ja (EL) nr 391/2013 (ELT L 56, 25.2.2019, lk 1).
         
            (3)  Komisjoni 29. mai 2019. aasta rakendusotsus (EL) 2019/903, milles määratakse kindlaks kogu Euroopa Liitu hõlmavad lennuliikluse juhtimisvõrgu tulemuseesmärgid kolmandaks võrdlusperioodiks, mis algab 1. jaanuaril 2020 ja lõpeb 31. detsembril 2024 (ELT L 144, 3.6.2019, lk 49).
         
            (4)  Komisjoni 3. novembri 2020. aasta rakendusmäärus (EL) 2020/1627 COVID-19 pandeemiast põhjustatud erakorraliste meetmete kohta ühtse Euroopa taeva algatuse tulemuslikkuse kava ja tasude süsteemi kolmandaks võrdlusperioodiks (2020–2024) (ELT L 366, 4.11.2020, lk 7).
         
            (5)  Komisjoni 2. juuni 2021. aasta rakendusotsus (EL) 2021/891, milles määratakse kindlaks kogu Euroopa Liitu hõlmavad lennuliikluse juhtimisvõrgu läbivaadatud tulemuseesmärgid kolmandaks võrdlusperioodiks (2020–2024) ja millega tunnistatakse kehtetuks rakendusotsus (EL) 2019/903 (ELT L 195, 3.6.2021, lk 3).
         
            (6)  Komisjoni 1. märtsi 2017. aasta rakendusmäärus (EL) 2017/373, millega sätestatakse lennuliikluse korraldamise teenuste ja aeronavigatsiooniteenuste osutajate ning muude lennuliikluse korraldamise võrgustiku funktsioonide suhtes ja kõigi nende järelevalve suhtes kohaldatavad ühisnõuded ning millega tunnistatakse kehtetuks määrus (EÜ) nr 482/2008, rakendusmäärused (EL) nr 1034/2011, (EL) nr 1035/2011 ja (EL) 2016/1377 ning muudetakse määrust (EL) nr 677/2011 (ELT L 62, 8.3.2017, lk 1).
      
      
         
            LISA
            Määruse (EÜ) nr 549/2004 kohaselt Iirimaa esitatud tulemuslikkuse kava projektis sisalduvad tulemuseesmärgid, mis on kooskõlas kogu Euroopa Liidule kolmandaks võrdlusperioodiks seatud tulemuseesmärkidega
            
               OHUTUSEGA SEOTUD PÕHILINE TULEMUSVALDKOND
            
            
               Ohutusjuhtimise tulemuslikkus
            
            
                        
                           Iirimaa
                        
                     
                     
                        
                           Ohutusjuhtimise tulemuslikkuse eesmärgid, väljendatuna rakendamise tasemena, mis ulatuvad EASA A-tasemest D-tasemeni
                        
                     
                  
                        
                           Asjaomane aeronavigatsiooniteenuse osutaja
                        
                     
                     
                        
                           Ohutuse juhtimise eesmärk
                        
                     
                     
                        
                           2021
                        
                     
                     
                        
                           2022
                        
                     
                     
                        
                           2023
                        
                     
                     
                        
                           2024
                        
                     
                  
                        IAA
                     
                     
                        Ohutuspoliitika ja -eesmärgid
                     
                     
                        C
                     
                     
                        C
                     
                     
                        C
                     
                     
                        
                           C
                        
                     
                  
                        Ohutusriskide juhtimine
                     
                     
                        D
                     
                     
                        D
                     
                     
                        D
                     
                     
                        
                           D
                        
                     
                  
                        Ohutuse tagamine
                     
                     
                        C
                     
                     
                        C
                     
                     
                        C
                     
                     
                        
                           C
                        
                     
                  
                        Ohutuse edendamine
                     
                     
                        C
                     
                     
                        C
                     
                     
                        C
                     
                     
                        
                           C
                        
                     
                  
                        Ohutusele keskenduv töökultuur
                     
                     
                        C
                     
                     
                        C
                     
                     
                        C
                     
                     
                        
                           C
                        
                     
                  
               KESKKONNAGA SEOTUD PÕHILINE TULEMUSVALDKOND
            
            
               Marsruutlennu horisontaalosa tegeliku trajektoori keskmine tõhusus
            
            
                         
                     
                     
                        
                           2021
                        
                     
                     
                        
                           2022
                        
                     
                     
                        
                           2023
                        
                     
                     
                        
                           2024
                        
                     
                  
                        
                           Iirimaa kavandatud marsruutlendude keskkonnaeesmärgid, esitatuna marsruutlennu horisontaalse osa tegeliku trajektoori keskmise tõhususena
                     
                     
                        
                           1,13  %
                        
                     
                     
                        
                           1,13  %
                        
                     
                     
                        
                           1,13  %
                        
                     
                     
                        
                           1,13  %
                        
                     
                  
                        Iirimaa võrdlusväärtused
                     
                     
                        1,13  %
                     
                     
                        1,13  %
                     
                     
                        1,13  %
                     
                     
                        1,13  %
                     
                  
               LÄBILASKEVÕIMEGA SEOTUD PÕHILINE TULEMUSVALDKOND
            
            
               Marsruutlennuliiklusvoo juhtimisest tingitud keskmine lennu hilinemine minutites
            
            
                         
                     
                     
                        
                           2021
                        
                     
                     
                        
                           2022
                        
                     
                     
                        
                           2023
                        
                     
                     
                        
                           2024
                        
                     
                  
                        
                           Iirimaa kavandatud marsruutlendude läbilaskevõime eesmärgid ATFM-hilinemise minutites lennu kohta
                     
                     
                        
                           0,01 
                        
                     
                     
                        
                           0,03 
                        
                     
                     
                        
                           0,03 
                        
                     
                     
                        
                           0,03 
                        
                     
                  
                        Iirimaa võrdlusväärtused
                     
                     
                        0,01 
                     
                     
                        0,03 
                     
                     
                        0,03 
                     
                     
                        0,03 
                     
                  
               KULUTÕHUSUSEGA SEOTUD PÕHILINE TULEMUSVALDKOND
            
            
               Marsruudi aeronavigatsiooniteenuste kindlaksmääratud ühikuhind
            
            
                        
                           Iirimaa kui marsruudi navigatsioonitasude sissenõudmise piirkond
                        
                     
                     
                        
                           2014. aasta lähteväärtus
                        
                     
                     
                        
                           2019. aasta lähteväärtus
                        
                     
                     
                        
                           2020–2021
                        
                     
                     
                        
                           2022
                        
                     
                     
                        
                           2023
                        
                     
                     
                        
                           2024
                        
                     
                  
                        
                           Kavandatud marsruudi kulutõhususeesmärgid, väljendatud marsruudi kindlaksmääratud ühikuhinnana (2017. aasta hindade reaalväärtuses)
                     
                     
                        
                           26,36  eurot
                        
                     
                     
                        
                           25,03  eurot
                        
                     
                     
                        
                           47,25  eurot
                        
                     
                     
                        
                           29,84  eurot
                        
                     
                     
                        
                           25,01  eurot
                        
                     
                     
                        
                           24,66   eurot